Diari Oficial de la Generalitat Valenciana


Sumari del DOGV 9644, del 20-07-2023 (2023/7608)

RESOLUCIÓ de 27 de juny de 2023, de la Conselleria d'Hisenda i Model Econòmic per la qual s'autoritza una transferència de crèdits per un import d'1.782.230 euros, agrupació de romanents, per a la inclusió d'una nova línia de subvenció de concessió directa, article 168.1.c, en el capítol 7 del programa 442.99, MRR emergència climàtica i transició ecològica, de la Conselleria d'Agricultura, Desenvolupament Rural, Emergència Climàtica i Transició Ecològica (expedient 12.007/23).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7608


Data del document
:   27-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juny de 2023, de la Conselleria d'Hisenda i Model Econòmic per la qual s'autoritza una transferència de crèdits per un import d'1.782.230 euros, agrupació de romanents, per a la inclusió d'una nova línia de subvenció de concessió directa, article 168.1.c, en el capítol 7 del programa 442.99, MRR emergència climàtica i transició ecològica, de la Conselleria d'Agricultura, Desenvolupament Rural, Emergència Climàtica i Transició Ecològica (expedient 12.007/23). [2023/7608]  
La Conferència Sectorial de Medi Ambient celebrada el 14 d'abril de 2021 va adoptar l'acord pel qual s'aproven els criteris de repartiment i la distribució territorial de crèdits relatius al Pla de suport a la implementació de la normativa de residus, Programa d'economia circular i Pla d'impuls al medi ambient-PIMA Residus. Dins de les línies d'actuació es troba el component 12, inversió 3, “Pla de suport a la implementació de la normativa de residus”, en el qual es va assignar a la Comunitat Valenciana un total de 36.813.792,53 euros, transferits en data 8 de juny de 2021, dels quals es van generar crèdits en el pressupost de 2021 en una quantia de 91.616.006,53 euros, i s'han pressupostat en l'exercici 2022 la quantitat de 71.806.438,00 euros restants, tot això en el programa pressupostari 442.99, MRR emergència climàtica i transició ecològica, en el centre de despesa (1213). D'aquests crèdits, pel fet de tractar-se de fons finalistes procedents de l'Administració de l'Estat, entre altres imports, s'han incorporat en l'agrupació de romanents de 2023, en fase de disponible, crèdits per un import d'1.604.000 i 396.000 euros, en les aplicacions pressupostàries 06.40.38.4903.585.44.2, projecte d'inversió FM530, “Noves infraestructures de residus sòlids”, i 91.56.73.7922.896.64.1, respectivament.  
  
L'esmentada conferència sectorial indica que les comunitats autònomes podran finançar actuacions mitjançant subvenció directa a les entitats responsables de la seua execució i operació, i, en conseqüència, mitjançant el Decret 16/2023, de 17 de febrer del Consell, es van aprovar les bases reguladores i la concessió directa d'una subvenció a Reciclados de Residuos La Plana, SA, RECIPLASA, per a la millora de les instal·lacions de tractament de residus domèstics d'Onda, finançada pel Pla de recuperació, transformació i resiliència. L'article 5 d'aquest decret estableix que el seu finançament s'efectuarà amb càrrec al capítol 7 del programa pressupostari 442.99, MRR emergència climàtica i transició ecològica, per un import màxim d'1.782.230 euros, per la qual cosa, tractant-se d'una subvenció de concessió directa de les regulades en l'article 168.1.c de la Llei 1/2015, de 6 de febrer, d'hisenda pública, del sector públic instrumental i de subvencions, resulta necessària la inclusió de la línia de subvenció corresponent per a ser tramitada.  
  
Per a finançar-la, la Conselleria d'Agricultura Desenvolupament Rural, Emergència Climàtica i Transició Ecològica proposa efectuar una transferència de crèdits, en l'agrupació de romanents 2023, amb càrrec a les aplicacions pressupostàries 84.75.73.6543.190.31.7, projecte d'inversió FM530, “Noves infraestructures de residus sòlids”, i 15.99.32.0389.603.97.8, per imports d'1.604.000 i 178.230 euros, respectivament.  
A aquest efecte, i en virtut del que es disposa en els articles 21 i 24 de la Llei 9/2022 de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en les aplicacions i pels imports que es detallen a continuació, en l'agrupació de romanents exercici 2023:  
  
Aplicació Import  
78.16.43.6937.174.66.7 178.230,00  
14.70.03.2899.696.37.3 1.604.000,00  
Total 1.782.230,00  
  
Segon  
Autoritzar un augment de crèdit en l'aplicació 34.35.59.6718.918.67.5 per un import d'1.782.230 euros, agrupació de romanents exercici 2023, que suposa la inclusió d'una nova línia de subvenció, la S1442, “Millora d'instal·lacions de tractament de residus domèstics”, en el capítol 7 del programa 442.99, MRR emergència climàtica i transició ecològica, amb les dades descriptives que es detallen a continuació:  
  
Codi: S1442 Denominació: Millora d'instal·lacions de tractament de residus domèstics CAP: 7  
Import: 1.782.230,00 Beneficiaris previstos: Reciclados de Residuos La Plana, SA, RECIPLASA  
Manera de concessió:   
Concessió directa, Art. 168.1.c) Descripció i finalitat: Millora de les instal·lacions de tractament de residus domèstics de l'Àrea de Gestió C2 situades a Onda per a maximitzar l'aprofitament dels materials continguts en els residus municipals que es recullen de forma mesclada, de manera que puguen contribuir a la consecució dels objectius comunitaris de preparació per a la reutilització i reciclatge, així com al de reducció dels residus municipals destinats al seu depòsit en abocador.  
  
Publicar dades: si Aportació G.V: 0  
Aportació externa: I70195 Transf. de l'Estat àrea de transf. ecològica-repte demogràfic. MRR: 1.782.230,00  
  
  
València, 27 de juny de 2023.- El sotssecretari de la Conselleria d'Hisenda i Model Econòmic (per delegació, Resolució de 8.06.22, DOGV 9360): Daniel González Serisola.